OpenLLM-France/wikimedia huggingface dataset:
# Raťafák Plachta

Raťafák Plachta va ser un dels personatges principals del programa de televisió infantil Slniečko, que els estudis de Bratislava de la televisió txecoslovaca (ČST) va produir entre 1980 i 1994.

## Història

L'autor que va crear Raťafáka va ser Peter Cigáň. El director en la gran majoria dels episodis va ser Peter Gerža.
Raťafáka Plachta és una entitat no especificada. El seu cos s'assembla a un humà, però amb importants anomalies físiques. Amb coll llarg, mandíbula inferior pronunciada i estructura general del cos amb tendència a la hipermobilitat de les articulacions, columna i extremitats. Parla eslovac. Se sap que els titellaires Štefan Kulhánek i especialment Dušan Štauder estaven molt relacionats amb el seu moviment i expressió verbal.
Cal destacar l'episodi titulat Raťafákove narodeniny (L'aniversari de Raťafáka), emès el 5 d'octubre de 1984. En ell, Raťafáka celebra el seu aniversari, i gràcies a això coneixem la data del seu naixement, el 5 d'octubre. No obstant això, l'any de naixement segueix sent desconegut.
Després de 1994, la seva desaparició s'atribueix a la maldestra gestió de la successió directiva de la televisió eslovaca (ČST) de l'època. Raťafáka Plachta torna aparèixer el 2005 a la base de dades de vídeos d'Internet YouTube, on parodia diversos temes socials sota la seva pròpia afirmació: «Vy sa pýtate kto je vo mne?... Ja sa pýtam, kto je vo vás!» (Et preguntes qui hi ha dins meu?... Jo pregunto qui hi ha dins teu!). Aquest retorn va tenir una gran resposta no només entre els mateixos usuaris, sinó també en els mitjans comercials. La paròdia del món de l'espectacle en forma de clip de paròdia i un mini-espot durant les eleccions presidencials d'Eslovàquia de 2009 amb el missatge «Raťafák plachta Váš prezident, naozajstná bábka» (Raťafák Plachta El teu president, un autèntic titella) va guanyar l'atenció i fins i tot l'admiració de molta gent.

## Aparició inesperada

Raťafák Plachta va aparèixer en públic de manera força inesperada el 2016 durant el rodatge del programa Fetiše socializmu (Els fetitxes del socialisme) a la ràdio i televisió pública eslovaca (RTVS).

## Personalitats convidades

Durant la seva actuació a l'espectacle Slniečko, Raťafák Plachta va entrar en contacte amb moltes personalitats:
* Marián Labuda
* Oldo Hlaváček
* Vilo Rozboril
* Miro Noga
* Dušan Tarageľ
* Zora Kolínska
* Stano Dančiak
* Eva Rysová
* Karol Čálik
* Ľubo Belák
* Jaro Filip

## Referències

* ↑ «Filmová a televízna fakulta» (en eslovac).
* ↑ «Peter Gerža» (en eslovac). ČSFD.
* ↑ «VIDEO Svet objavil legendárnu slovenskú bábku: Raťafák Plachta kedysi desil deti, dnes ho poznajú aj za hranicami» (en eslovac). #Hashtag, 08-08-2017.
* ↑ «Loutkář online» (en eslovac).
* ↑ «Dušan Štauder» (en eslovac). ČSFD.
* ↑ «Raťafák Plachta - exkluzívny rozhovor» (en eslovac). Frenky.
* ↑ «VIDEO: Raťafák Plachta za prezidenta» (en eslovac). Aktuality.
# Soiuz T-12

Soiuz T-12 (també conegut com a Saliut 7 EP-4) va ser el setè vol espacial tripulat de la Unió Soviètica en 1984 a l'estació espacial Saliut 7 en òrbita terrestre. El nom "Soyuz T-12" és també el nom utilitzat en la nau espacial per llançar la tripulació de tres membres de la missió. La missió va tenir lloc en juliol de 1984, durant l'expedició d'estada de llarga duració Saliut 7 EO-3. Durant la missió, la tripulant Svetlana Savítskaia va ser la primera dona a realitzar un passeig espacial, i el potencial pilot del transbordador espacial Buran, Ígor Volk, va rebre experiència en el vol espacial. A diferència de moltes missions Soiuz de visites, les Soiuz d'emergència no van ser intercanviades, i la tripulació va tornar a la Terra en la mateixa nau espacial que va ser llançada.

## Tripulació

| Posició | Tripulació | Tripulació |
| Comandant | Vladímir Djanibékov Quart vol espacial | Vladímir Djanibékov Quart vol espacial |
| Enginyer de vol | Svetlana Savítskaia Segon vol espacial | Svetlana Savítskaia Segon vol espacial |
| Cosmonauta d'investigació | Ígor Volk Primer vol espacial | Ígor Volk Primer vol espacial |

### Tripulació de reserva

| Posició | Tripulació | Tripulació |
| Comandant | Vladímir Vasiutin | Vladímir Vasiutin |
| Enginyer de vol | Iekaterina Ivanova | Iekaterina Ivanova |
| Cosmonauta d'investigació | Víktor Savinikh | Víktor Savinikh |

## Paràmetres de la missió

* Massa: 7020 kg
* Perigeu: 192 km
* Apogeu: 218 km
* Inclinació: 51,6°
* Període: 88,6 minuts
# North Smithfield

North Smithfield és una població dels Estats Units a l'estat de Rhode Island. Segons el cens del 2000 tenia 10.618 habitants.

## Demografia

Segons el cens del 2000, North Smithfield tenia 10.618 habitants, 3.954 habitatges, i 2.957 famílies. La densitat de població era de 170,5 habitants per km².
Dels 3.954 habitatges en un 31% hi vivien nens de menys de 18 anys, en un 64% hi vivien parelles casades, en un 7,8% dones solteres, i en un 25,2% no eren unitats familiars. En el 21,3% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,05.
Per edats la població es repartia de la següent manera: un 22,4% tenia menys de 18 anys, un 5,7% entre 18 i 24, un 27,2% entre 25 i 44, un 26,8% de 45 a 60 i un 18% 65 anys o més.
L'edat mediana era de 42 anys. Per cada 100 dones de 18 o més anys hi havia 86,8 homes.
La renda mediana per habitatge era de 58.602 $ i la renda mediana per família de 67.331 $. Els homes tenien una renda mediana de 43.133 $ mentre que les dones 30.748 $. La renda per capita de la població era de 25.031 $. Aproximadament l'1,9% de les famílies i el 3,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Smithfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- North Smithfield». American Fact Finder. Oficina del Cens dels Estats Units, 12-01-2010.
# 528
## Esdeveniments

* Compilació de totes les lleis vigents a l'Imperi Romà per part de Justinià I que va dir-se Codi Justinià.
* El general romà Belisari derrota l'exèrcit persa a Daras.
* Gran terratrèmol a Antioquia.

## Referències

* ↑ «528». Gran Enciclopèdia Catalana. Barcelona: Grup Enciclopèdia Catalana.
* ↑ Sánchez Sanz, Arturo. Belisarius : magister militum del Imperio Romano de Oriente, 2021. ISBN 978-84-17859-29-9.
* ↑ «Informazioni sul terremoto». [Consulta: 24 setembre 2022].
# Griva de les Bonin

La griva de les Bonin (Zoothera terrestris) és un ocell extint de la família dels túrdids (Turdidae).

## Hàbitat i distribució

Habitava les illes Bonin, properes al Japó meridional.

## Referències

* ↑ «Griva de les Bonin». Cercaterm. TERMCAT, Centre de Terminologia. Rev. 20/01/2022(català)
# Wang Fei

Wang Fei (xinès tradicional: 王飛, xinès simplificat: 王飞, pinyin: Wáng Fēi; Dalian, Liaoning, 22 de març de 1990) és una futbolista xinesa que juga com a portera del club xinés Dalian Quanjian i de la selecció de la Xina.

## Trajectòria

Després de passar anys jugant a diversos clubs xinesos, Wang Fei va fitxar pel Turbine Potsdam de la Frauen-Bundesliga el desembre de 2014. Es va convertir en la primera futbolista xinesa en jugar a la Frauen-Bundesliga. El veterà entrenador del Turbine, Bernd Schröder, va elogiar l'impacte produït per Wang i la va comparar amb la respectada portera alemanya Nadine Angerer; no obstant això, Schröder va seleccionar sorprenentment a una futbolista que anava a deixar el club, Anna Felicitas Sarholz, per davant de Wang per a la final de la DFB-Pokal de 2015 que va acabar amb una derrota per 3-0 contra el VfL Wolfsburg.
El setembre de 2015, Wang fou traspassada a l'Olympique de Lió, campió femení de la Divisió 1. El gener del 2016 va rescindir el seu contracte amb el club; tanmateix, el club va demanar el seu retorn quan Méline Gérard es va lesionar.
El 17 de gener de 2016, Wang marxa al Dalian Quanjian de la Superliga femenina xinesa. El desembre de 2017, el Bayern de Múnic va anunciar que Wang havia acordat un contracte de 18 mesos amb el club de Baviera, que començaria l'1 de gener de 2018.

## Carrera internacional

Wang va jugar a la Universiada d'estiu de 2011 i va ser al campionat on la Xina va aconseguir la medalla d'or. Va debutar amb la selecció femenina xinesa el 24 de novembre de 2012 en una victòria per 2-1 contra Austràlia a la Copa d'Àsia Oriental femenina de l'EAFF 2013.
Wang també va ser seleccionada per la selecció xinesa per a la Copa Mundial Femenina de la FIFA 2015. Durant el torneig, Wang va ser descrita per la FIFA com a alta, àgil i una de les "jugadores més impressionants" de la Xina en les fases eliminatòries. Això va ser a pesar de jugar amb dolor per mor d'una espatlla lesionada l'11 de juny de 2015, en la victòria per 1-0 contra els Països Baixos.
El febrer de 2016, Wang es va retirar de la Xina després de tindre diversos enfrontaments amb l'entrenador Bruno Bini i, per tant, no ser convocada amb la selecció. El febrer de 2018, va ser inclosa a l'equip de la selecció xinesa per a la Copa de l'Algarve 2018.

## Referències

* ↑ «Special Report: Turbine Potsdam's Wang Fei». Deutsche Welle, 01-05-2015 [Consulta: 5 juny 2015].
* ↑ «Sarholz: Gern einen Titel zum Abschied gehabt» (en alemany). B.Z., 02-05-2015 [Consulta: 2 juliol 2015].
* ↑ «Torhüterin Fei Wang wechselt von Turbine zu Olympique Lyon» (en alemany). Bild, 02-09-2015 [Consulta: 2 setembre 2015]. Arxivat 24 de setembre 2015 a Wayback Machine.
* ↑ «转折？里昂女足门将受伤 通知王飞重返俱乐部» (en chinese). Sina Corp, 09-01-2016 [Consulta: 9 gener 2016].
* ↑ «Torhüterin Fei Wang wechselt zu den FCB-Frauen» (en alemany). FC Bayern de Múnic, 22-12-2017 [Consulta: 30 desembre 2017].
* ↑ , 22-08-2011.
* ↑ «Wang Fei». FIFA. Arxivat de l'original el 8 juny 2015. [Consulta: 12 juny 2015].
* ↑ , 19-06-2015.
* ↑ «Wang Fei named in China PR squad following Zhao Lina’s retirement». The Asian Football Confederation. [Consulta: 18 febrer 2018].
# Tomé Olives Villalonga

Tomé Olives Villalonga (Maó, Menorca, 1972) és un organista i compositor menorquí. Actualment és organista titular de la Catedral de Mallorca i director de l'Escola Municipal de Música de Sant Lluís.
Titulat superior d'orgue, llenguatge musical i composició, la seva formació és deutora de la prestigiosa organista catalana Montserrat Torrent. Posteriorment, perfeccionà estudis d'orgue a Múnic junt amb Klemens Schorr i Wolfgang Hörling i a París amb Marie Clair Alain i Eric Lebrun.
Com a intèrpret d'orgue, a banda de les activitats relacionades amb la titularitat de la S. I. Catedral de Menorca, participa tots els estius dels Matins d'orgue de l'església de Santa Maria de Maó. També ha ofert recitals arreu de l'Espanya i en altres països, principalment europeus encara que també ha actuat a Nova Zelanda i Japó.
Quan a la seva carrera com a compositor, se centra especialment en l'orgue, encara que també compon peces per a cambra, una simfonia (estrenada per l'Orquestra Simfònica de Balears), una Misa de Requiem i la cantata infantil composta entre varis autors Menorgue o la llegenda del Pirata Capità Cromorn i s'Avia Corneta.
Les dues facetes de la seva activitat musical es poden trobar en diversos discs, sovint en col·laboració amb altres músics, com el baríton menorquí Lluís Sintes.

## Discs enregistrats

* Santa María - Maó, Menorca (2001).
* Monosò Vs Monocroma (2004), enregistrat a la S.I. Catedral de Palma.
* Sensacions (2006).
* Ave Maria: Romanticisme sacramental a la Menorca del segle XIX (2009), amb el baríton menorquí Lluís Sintes.

## Referències

* ↑ «Olives, Tomé». [Consulta: 22 maig 2018].
# Rbaa El Fouki

Rbaa El Fouki (àrab: الربع الفوقي, ar-Rbaʿ al-Fūqī) és una comuna rural de la província de Taza de la regió de Fes-Meknès. Segons el cens de 2014 tenia una població total de 7.144 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Soiuz T-10-1

Soiuz 7K-ST No.16L, a vegades conegut com a Soiuz T-10a o T-10-1, va ser una missió Soiuz sense èxit destinada a visitar l'estació espacial Saliut 7, que va ser ocupada per la tripulació Soiuz T-9. No obstant, mai va acabar el compte enrere de llançament; el vehicle de llançament va ser destruït en la plataforma de llançament el 26 de setembre de 1983. El sistema d'escapada de llançament de la nau espacial Soiuz va expulsar en dos segons abans que el vehicle de llançament explotés. És l'únic cas en què un sistema de d'escapada de llançament és utilitzat amb personal a bord mentre el coet és encara en la plataforma de llançament.

## Tripulació

| Posició | Tripulació | Tripulació |
| Comandant | Vladímir Titov | Vladímir Titov |
| Enginyer de vol | Guennadi Strekàlov | Guennadi Strekàlov |

## Paràmetres de la missió

* Massa: 6850 kg
* Perigeu: N/A
* Apogeu: N/A
* Inclinació: N/A
* Període: N/A

## Referències

* ↑ «A brief history of space accidents». Jane's Transport Business News, 03-02-2003. Arxivat de l'original el 2003-02-04. [Consulta: 20 octubre 2007].

## Vegeu també

* Soiuz 18a, error de llançament Soiuz en 1975

## Enllaços externs

* Descripció i història del Sistema d'Escapament Soiuz (lloc web de Russian Spaceweb): http://www.russianspaceweb.com/soyuz_sas.html
# North Star

* Per a altres significats, vegeu «North Star (Ohio)».
North Star és una concentració de població designada pel cens dels Estats Units a l'estat de Delaware. Segons el cens del 2000 tenia 8.277 habitants.

## Demografia

Segons el cens del 2000, North Star tenia 8.277 habitants, 2.629 habitatges, i 2.408 famílies. La densitat de població era de 467,2 habitants/km².
Dels 2.629 habitatges en un 49,9% hi vivien nens de menys de 18 anys, en un 87,3% hi vivien parelles casades, en un 2,9% dones solteres, i en un 8,4% no eren unitats familiars. En el 6,8% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,3.
Per edats la població es repartia de la següent manera: un 31,4% tenia menys de 18 anys, un 5% entre 18 i 24, un 27,4% entre 25 i 44, un 30,7% de 45 a 60 i un 5,4% 65 anys o més.
L'edat mediana era de 39 anys. Per cada 100 dones de 18 o més anys hi havia 98,7 homes.
La renda mediana per habitatge era de 110.616$ i la renda mediana per família de 113.621 $. Els homes tenien una renda mediana de 81.175 $ mentre que les dones 46.603 $. La renda per capita de la població era de 39.677 $. Aproximadament el 2,2% de les famílies i el 2,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Star». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- North Star». American Fact Finder. Oficina del Cens dels Estats Units, 12-01-2010.
# North Star Grand Prix

El North Star Grand Prix, conegut fins al 2013 com a Nature Valley Grand Prix, és una competició ciclista per etapes estatunidenca que es disputa a l'estat de Minnesota. Creada al 1999 està formada per una cursa masculina i una femenina.

## Palmarès masculí

| Any | Primer | Segon | Tercer |
| 1999 | Dale Sedgewick | | |
| 2000 | Robbie Ventura | | |
| 2001 | Frank McCormack | Kirk O'Bee | |
| 2002 | John Lieswyn | Christopher Horner | Robert Ventura |
| 2003 | Trent Klasna | Viktor Rapinski | John Lieswyn |
| 2004 | Benjamin Jacques-Maynes | Caleb Manion | Jason Lokkesmoe |
| 2005 | John Lieswyn | Aaron Olsen | Brian Jensen |
| 2006 | Karl Menzies | Gregory Henderson | Nathan O'Neill |
| 2007 | Ivan Stević | Rory Sutherland | Kirk O'Bee |
| 2008 | Rory Sutherland | John Murphy | Ivan Stević |
| 2009 | Rory Sutherland | Tom Zirbel | Lucas Sebastián Haedo |
| 2010 | Rory Sutherland | Scott Zwizanski | David Veilleux |
| 2011 | Jesse Anthony | Bernard Van Ulden | Luis Amarán |
| 2012 | Tom Zirbel | Benjamin Jacques-Maynes | Andrés Miguel Díaz |
| 2013 | Michael Friedman | Andrés Miguel Díaz | Eric Marcotte |
| 2014 | Ryan Anderson | Luis Amarán | Jesse Anthony |
| 2015 | Tom Zirbel | Mac Brennan | Nicolae Tanovitchii |
| 2016 | Evan Huffman | Charles Bradley Huff | Tom Zirbel |
| 2017 | Colin Joyce | Brandon McNulty | Bryan Gómez |

## Palmarès femení

| Any | Primera | Segona | Tercera |
| 1999 | Odessa Gunn | | |
| 2000 | Rebecca Quinn | | |
| 2001 | Suzanne Sonye | | |
| 2002 | Laura Van Gilder | Kimberley Langton-Davidge | Teresa Moriarty |
| 2003 | Katie Mactier | Manon Jutras | Karen Bockel |
| 2004 | Lynne Bessette | Katrina Berger-Grove | Annette Beutler |
| 2005 | Christine Thorburn | Tina Pic | Kori Kelley-Seehafer |
| 2006 | Kristin Armstrong | Kori Kelley-Seehafer | Christine Thorburn |
| 2007 | Kristin Armstrong | Mara Abbott | Alexandra Wrubleski |
| 2008 | Kristin Armstrong | Katherine Carroll | Ann Samplonius |
| 2009 | Kristin Armstrong | Shelley Olds | Alison Powers |
| 2010 | Shelley Olds | Evelyn Stevens | Ruth Corset |
| 2011 | Amber Neben | Erinne Willock | Kristin Armstrong |
| 2012 | Carmen Small | Emilia Fahlin | Jade Wilcoxson |
| 2013 | Shelley Olds | Jade Wilcoxson | Carmen Small |
| 2014 | Carmen Small | Alison Powers | Leah Kirchmann |
| 2015 | No disputada |
| 2016 | Brianna Walle | Lauretta Hanson | Coryn Rivera |
| 2017 | Emma White | Marlies Mejías | Ruth Winder |

## Enllaços externs

* Pàgina oficial Arxivat 2017-03-19 a Wayback Machine.
* Palmarès masculí a sitiodeciclismo.net
* Palmarès femení a cyclebase.nl
# Pavelló Municipal d'Esports

«Pavelló Municipal d'Esports» té aquests significats:
* Pavelló Municipal d'Esports de Sabadell, pavelló esportiu de Sabadell
* Pavelló Municipal d'Esports de la Vall d'Hebron, instal·lació multiesportiva al barri de la Vall d'Hebron de Barcelona
* Pavelló d'Esports de Blanes, estadi poliesportiu de Blanes
# Turf Moor

El Turf Moor és un recinte esportiu situat a la ciutat de Burnley, Anglaterra, Regne Unit. En ell disputa els seus partits com a local el Burnley Football Club de la Premier League anglesa. Va ser inaugurat el 1833 i originalment s'utilitzava com a camp de criquet. Burnley FC es van traslladar al camp el 1883. És l'estadi més antic utilitzat contínuament a la Premier League.

## Referències

* ↑ «Stadium Access Information». Burnley Football Club. Arxivat de l'original el 30 de març 2019. [Consulta: 11 agost 2019].
# Les Loges

«Les Loges» té aquests significats:
* Les Loges (Alt Marne), municipi al departament de l'Alt Marne (regió de Gran Est, França)
* Les Loges (Calvados), municipi al departament de Calvados (regió de Normandia, França)
* Les Loges (Sena Marítim), municipi al departament de Sena Marítim (Normandia)
* Les Loges-sur-Brécey, al departament de la Mànega (Normandia)
* Les Loges-en-Josas, municipi al departament d'Yvelines (regió de l'Illa de França)
* Les Loges-Marchis, municipi al departament de la Mànega (regió de Normandia)
* Les Loges-Margueron, municipi al departament de l'Aube (Gran Est)
* Les Loges-Saulces, municipi al departament de Calvados (Normandia)
* Beaumetz-lès-Loges, municipi al departament del Pas de Calais (regió dels Alts de França)
# El quartet d'Alexandria

El quartet d'Alexandria (títol original en anglès: The Alexandria Quartet) és una tetralogia de novel·les de l'escriptor britànic Lawrence Durrell, publicada entre 1957 i 1960. Un èxit de crítica i comercial, els tres primers llibres presenten tres perspectives sobre un únic conjunt d'esdeveniments i personatges que transcorren a Alexandria (Egipte), abans i durant la Segona Guerra Mundial. El quart llibre està ambientat sis anys després.
Les quatre novel·les són:
* Justine (1957)
* Balthazar (1958)
* Mountolive (1958)
* Clea (1960).
Tal com explica Durrell al seu prefaci a Balthazar, les quatre novel·les són una exploració de la relativitat i les nocions de continu i relació subjecte-objecte, amb l'amor modern com a tema. Els tres primers llibres del Quartet ofereixen la mateixa seqüència d'esdeveniments des de diversos punts de vista, permetent perspectives individuals d'un únic conjunt d'esdeveniments. El quart llibre mostra el canvi al llarg del temps.
En una entrevista de la Paris Review de 1959, Durrell va descriure les idees darrere del Quartet en termes de convergència de la metafísica oriental i occidental, basant-se en el capgirament d'Einstein de l'antiga visió de l'univers material, i Freud fent el mateix pel concepte de personalitats estables, donant lloc a un nou concepte de realitat.
El 1998, la Modern Library va classificar "El quartet d'Alexandria" en el lloc 70 de la seva llista de les 100 millors novel·les en llengua anglesa del segle xx.

## Traducció al català

* El quartet d'Alexandria, Ed.Proa, Barcelona, 2021. Traducció de Lluís-Anton Baulenas. ISBN 978-84-7588-899-6.

## Referències

* ↑ Andrewski, Gene; Mitchell, Julian (1959-04-23). «Lawrence Durrell: The Art of Fiction No. 23 (interview)». The Paris Review. Consulta: 2006-07-01. pp. 26–27.
# Nucli preestel·lar

El nuclis preestel·lars són els vivers de nous estels, i són un fase primerenca en la formació d'estels de massa baixa, abans que el col·lapse gravitatori produeixi un protoestel central. La distribució espacial dels nuclis preestel·lars mostra la història de la seva formació, i la física que controla la seva creació.
La formació de la major part dels estels de la nostra galàxia té lloc en cúmuls i grups en grans núvols moleculars. aquests núvols presenten sovint turbulències, mostren amplituds de línies supersòniques i complexos camps magnètics que juguen rols crucials en la física del núvols. Les propietats dels nuclis preestel·lars dins dels núvols moleculars ajuda a la comprensió de processos físics a gran escala que dicta la formació estel·lar.

## Referències

* ↑ The Mass Distribution and Lifetime of Prestellar Cores in Perseus, Serpens, and Ophiuchus
# Rodrigo San Miguel

Rodrigo San Miguel (Saragossa, Aragó, 21 de gener de 1985) és un jugador de bàsquet, que ocupa la posició de base.

## Internacionalitats

* Selecció d'Espanya Cadet.
* Selecció d'Espanya Júnior.
* 2002 Campionat d'Europa Júnior (Seu: Alemanya)
* Selecció d'Espanya sub-20.
* 2005 Campionat d'Europa sub-20 (Seu: Moscou)

## Palmarès

* 2001 Campionat d'Europa Cadet. Selecció d'Espanya. Riga. Medalla de Bronze.
* 2004 Copa Príncep d'Asturies. CAI Zaragoza. Campió.

## Enllaços externs

* Rodrigo San Miguel jugador a l'ACB